OpenLLM-France/wikimedia huggingface dataset:
# Lamberti

«Lamberti» té aquests significats:

## Cognoms

* Lamberti, família de Florència dels segles X, XI i XII.
* Alessandro Lamberti (n. 1964), escalador italià.
* Amato Lamberti (n. 1943), periodista, polític i acadèmic italià.
* Anton Maria Lamberti (1757-1832), escriptor i poeta italià.
* Antonio Lamberti (1845-1926), poeta modernista uruguaià.
* Bonaventura Lamberti (c. 1653-1721), pintor italià.
* Corrado Lamberti (n. 1947), astrofísic i escriptor científic italià.
* Edoardo Lamberti (1895-1968), càmera italià.
* Francesco Lamberti (1921-2012), entrenador de futbol i futbolista italià.
* Giacomo Lamberti (1758-1815), hel·lenista i polític italià.
* Gianfranco Lamberti (n. 1947), polític italià, alcalde de Liorna.
* Giorgio Lamberti (n. 1969), nedador italià.
* Giorgio Lamberti (n. 1938), tenor líric italià.
* Giovanni Battista Lamberti (c. 1810 - c. 1864), marí ítalo-genovès.
* Hermann-Josef Lamberti (n. 1956) gerent de banc alemany.
* Hernán Lamberti (n. 1984), futbolista argentí.
* Jakob Simon Lamberti (1663-1722), pintor.
* José Lamberti (c. 1847 – c. 1915), lliurepensador i empresari uruguaià.
* Lara Lamberti (n. 1967), actriu alemanya.
* Maria Teresa Lamberti, periodista i presentadora de ràdio italiana.
* Mariano Lamberti (n. 1967), director italià.
* Mosca dei Lamberti (finals del segle xii - 1243), polític i líder italià.
* Niccolò di Piero Lamberti, també conegut pel sobrenom il Pela (c. 1370 - c. 1425), escultor i arquitecte italià.
* Paulus Friedrich Lamberti (1815-1871), editor alemany.
* Óscar Alberto Lamberti (n. 1956), futbolista argentí.
* Simonetta Lamberti (1970-1982), víctima de la Camorra.
* Stefano Lamberti (1482-1538), escultor i notari italià
* Tony Lamberti, enginyer de so americà.

## Altres

* Lamberti (Münster), va ser fins a 1903 un municipi al districte de Münster, província prusiana de Westfàlia. La seva àrea ara pertany a la ciutat de Münster a Renània del Nord-Westfàlia.
* Duca Lamberti, personatge creat per la fantasia de Giorgio Scerbanenco.
* Simonetta Lamberti Stadium, estadi de Cava de Tirreni, Itàlia.
* Torre dei Lamberti, torre medieval de Verona.
* Lamberti Engineering, antic fabricant d'automòbils britànic.
# La Manola

La Manola és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici situat a la fi d'un carreró sense sortida. El carreró es diferencia de l'exterior per dues pilastres de pedra treballada amb restes de bases de motius de boles. L'edifici se'ns mostra en el lateral amb el pendent del teulat. A la façana hi ha la porta, d'arc carpanell de pedra amb escut a la dovella central de la ciutat de Girona, amb orles i angelets i inscripció 1583 COMENSA DE MOLRE A XXIII DE IULIOL. Damunt hi ha finestra e llinda plana amb escut de Girona.
L'edifici està abandonat i s'usa com a magatzem de l'ajuntament.

## Història

Està datat del 1583.

## Referències

* 1 2 3 «La Manola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* La Manola, fitxa del catàleg de l'Ajuntament
# La Paz (Mèxic)

La ciutat mexicana de La Paz és la capital i la ciutat més gran de l'estat de Baixa Califòrnia Sud. El 2005 el municipi de la Paz tenia una població aproximada de 219.000 habitants. La ciutat es troba entre les muntanyes de la costa i la Badia de La Paz que s'obre al golf de Califòrnia. La Paz és seu dels tres instituts de biologia marina més prestigiosos de Llatinoamèrica: UABCS, CIBNOR i CICIMAR, atès que el Golf de Califòrnia és consdierat el cos d'aigua amb major biodiversitat del món; Jacques Cousteau el va anomenar l'"aquari més gran del món". L'ecoturisme és la major atracció de la ciutat. Totes les illes properes del golf de Califòrnia han estat declarades com a Bioreserves Patrimoni de la Humanitat; d'aquestes el grup d'illes Espíritu Santo, són les més importants.

## Enllaços externs

* Ajuntament de la Paz Arxivat 2013-04-08 a Wayback Machine. en castellà
# Lasiurus minor

Lasiurus minor és una espècie de ratpenat de la família dels vespertiliònids. Viu a les Bahames, la Hispaniola, Puerto Rico i la República Dominicana.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494. (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# La Plana (Torallola)

La Plana és una plana agrícola constituïda per camps de conreu de secà del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Torallola.
Està situada a llevant de Torallola, a l'esquerra del barranc de Saülls. És al nord-est del Serrat del Tossal i al nord de l'Espinosa, al nord-oest de Somera.

## Enllaços externs

* Institut Cartogràfic de Catalunya; cal fer dos passos d'aproximació
# Les noves aventures de Peter Pan

Les noves aventures de Peter Pan (en francès, Les Nouvelles Aventures de Peter Pan; en anglès, The New Adventures of Peter Pan) és una sèrie de televisió d'animació de coproducció francesa, índia i alemanya, que consta de 52 episodis en dues temporades. Es va emetre a França al canal France 3 del 22 de desembre de 2012 al 25 de juny de 2016. S'ha doblat al català pel canal Super3.
Durant les temporades 2015 - 2016 es va produir un espectacle nocturn, amb el títol homònim, per al parc d'atraccions de Mirabilandia en col·laboració amb la producció de la sèrie.
Inspirada en la novel·la Peter Pan i Wendy de James Matthew Barrie, la sèrie pren alguns personatges i n'afegeix d'altres, canviant també l'escenari al Londres contemporani.

## Referències

* ↑ «Canal Gloob estreia em Novembro novo desenho animado de 'Peter Pan'». [Consulta: 12 octubre 2023].
* ↑ «Les noves aventures de Peter Pan». CCMA, 16-10-2023. [Consulta: 12 octubre 2023].
* ↑ «A Classic Tale Gets a 21st Century Reboot». [Consulta: 12 octubre 2023].
# Les Aventures du roi Pausole

Les Aventures du roi Pausole (Les aventures del rei Pausole) és una opereta en tres actes amb música d'Arthur Honegger i amb llibret en francès d'Albert Willemetz, basada en la novel·la de 1901 de Pierre Louÿs. Va ser la tercera obra operística de Honegger, però va ser la primera d'estil lleuger, composta entre el maig i el novembre de 1930 i dedicada a Fernand Ochsé. Si s'exclou el diàleg, la música té una durada d'uns 75 minuts, amb la qual cosa és més llarga que la majoria de les seves òperes serioses. Si bé mostra la influència de Mozart, Chabrier i Messager, conté una bona mostra de color orquestral amb algunes pinzellades del jazz de la dècada de 1930.

## Representacions

Les Aventures du roi Pausole es va estrenar al Théâtre des Bouffes-Parisiens el 12 de desembre de 1930 i va estar en cartell gairebé 500 funcions.

## Referències

* ↑ Spratt GK. Arthur Honegger. A: The New Grove Dictionary of Opera. Macmillan, Londres i Nova York, 1997.
* ↑ Halbreich H. Les Aventures du roi Pausole d'Arthur Honegger. Al llibret que acompanya el CD de Migros-Genossenschafts-Bund, Zurich, 1993.
# Linda Amos

Linda Amos (Portsmouth, 22 de juny de 1946), de casada Linda Skirton, és una nedadora anglesa, ja retirada, especialista en estil lliure, que va competir durant la dècada de 1960.
En el seu palmarès destaca una medalla de bronze en la cursa dels 4×100 metres lliures del Campionat d'Europa de natació de 1962 i una de bronze en els 4x110 iardes lliures als Jocs de la Commonwealth del mateix any. El 1962 va formar part de l'equip que millorar el rècord d'Europa en els 4x100 metres lliures.
El 1964 va prendre part en els Jocs Olímpics d'Estiu de Tòquio, on quedà eliminada en sèries en els 100 metres lliures del programa de natació.

## Referències

* ↑ «European Swimming Championships (Men)». [Consulta: 20 juliol 2020].
* ↑ «L. Amos | Commonwealth Games Federation» (en anglès). Arxivat de l'original el 2019-07-31. [Consulta: 5 gener 2022].
* 1 2 «Olympedia – Linda Amos». [Consulta: 5 gener 2022].
# Lisa McGee

Lisa McGee és una dramaturga i guionista nord-irlandesa.
Va néixer a Derry, Irlanda del Nord i va estudiar dramatúrgia a la Universitat Queen's de Belfast. El 2008 va estar adscrita temporal al Royal National Theatre de Londres.

## Obres

Ha escrit diverses obres de teatre:
* Jump
* The Heights
* Nineteen Ninety Two
* Girls and Dolls
Ha escrit sèries de televisió:
* The Things I Haven't Told You per la BBC3
* Being Human per la BBC
* The White Queen per la BBC 1
* Per la cadena de televisió nord-irlandesa RTÉ la sèrie RAW
* Indian Summers pel canal Channel 4 la sitcom London Irish.
* Derry Girls, una comèdia emesa per Channel 4.
La seva obra Jump s'ha adaptat al cinema.
El 2018 va aparèixer a la llista de la 100 Women BBC.

## Referències

* 1 2 «BBC 100 Women 2018: Who is on the list?» (en anglès). BBC News, 19-11-2018.
* ↑ «Nick Hern Books | Girls and DollsByLisa McGee,» (en anglès). [Consulta: 8 gener 2019].
* ↑ McMahon, Amy. «'Derry Girls' creator named one of the 100 most influential women in the world». [Consulta: 8 gener 2019].
* ↑ «Lisa McGee». [Consulta: 8 gener 2019].
* ↑ «News | Channel 4». [Consulta: 8 gener 2019].
* ↑ «Jump». [Consulta: 8 gener 2019].
# Lliga malàisia de futbol

La Lliga malàisia de futbol o Super Lliga Malàisia, malai: Liga Super Malaysia, és la màxima competició futbolística de Malàisia. És organitzada per la Lliga de Futbol de Malàisia.
L'actual Super Lliga va néixer l'any 2004. Anteriorment el campionat nacional va rebre les següents denominacions:
* 1982-1988: Liga Malaysia
* 1989-1993: Liga Semi-Pro Divisyen 1
* 1994-1997: Liga Perdana
* 1998-2003: Liga Perdana 1
* 2004-present: Liga Super Malaysia
El campionat el disputaven seleccions de les diferents federacions regionals, a més de representants de les Forces Armades, la Policia i seleccions dels països veïns, Singapur i Brunei. L'Associació de Futbol de Singapur retiraria el seu equip de la lliga de Malàisia el 1994 després d'una disputa amb l'Associació de Malàisia sobre els ingressos per taquilla. No obstant això, Singapur va ser novament convidada a la lliga la temporada 2012 i va participar amb el nom de Singapur Lions XII. No fou fins a l'any 2001 que el primer club que no representava una federació regional participà a la primera divisió de la lliga, el Johor FC. Un total de 36 equips han participat a la Super Lliga entre 2004 i 2023.

## Historial

Font:
* 1982: Penang FA (1)
* 1983: Melaka FA (1)
* 1984: Selangor FA (1)
* 1985: Singapore FA (1)
* 1986: Federal Territory FA (1)
* 1987: Pahang FA (1)
* 1988: Kuala Lumpur City FA (2)
* 1989: Selangor FA (2)
* 1990: Selangor FA (3)
* 1991: Johor FA (1)
* 1992: Pahang FA (2)
* 1993: Kedah FA (1)
* 1994: Singapore FA (2)
* 1995: Pahang FA (3)
* 1996: Sabah FA (1)
* 1997: Sarawak FA (1)
* 1998: Penang FA (2)
* 1999: Pahang FA (4)
* 2000: Selangor FA (4)
* 2001: Penang FA (3)
* 2002: Perak FA (1)
* 2003: Perak FA (2)
* 2004: Pahang FA (5)
* 2005: Perlis FA (1)
* 2006: Negeri Sembilan FA (1)
* 2007: Kedah FA (2)
* 2008: Kedah FA (3)
* 2009: Selangor FA (5)
* 2010: Selangor FA (6)
* 2011: Kelantan FA (1)
* 2012: Kelantan FA (2)
* 2013: Singapore Lions XII (3)
* 2014: Johor Darul Ta'zim (1)
* 2015: Johor Darul Ta'zim (2)
* 2016: Johor Darul Ta'zim (3)
* 2017: Johor Darul Ta'zim (4)
* 2018: Johor Darul Ta'zim (5)
* 2019: Johor Darul Ta'zim (6)
* 2020: Johor Darul Ta'zim (7)
* 2021: Johor Darul Ta'zim (8)
* 2022: Johor Darul Ta'zim (9)
* 2023: Johor Darul Ta'zim (10)

## Referències

* ↑ «Competitions». Football Association of Malaysia. [Consulta: 4 December 2017].
* ↑ «Saingan tiga pusingan 2004 -- Liga Super, Perdana lebih kompetitif» (en malai). Utusan Malaysia, 12-01-2004. Arxivat de l'original el 8 January 2019. [Consulta: 4 December 2017].
* ↑ Amran Mulup. «Empat syarikat 'sambung nyawa' FAM» (en malai). Utusan Malaysia, 24-01-2005. Arxivat de l'original el 9 de gener 2019. [Consulta: 4 December 2017].
* 1 2 3 «Malaysia - List of Champions». rsssf.com. [Consulta: 16 desembre 2017].
# Lleis ponderals

S'anomenen lleis ponderals un conjunt de quatre lleis experimentals obtingudes mitjançant l'anàlisi química gravimètrica dels elements químics que constituïen els composts químics. Basant-se en aquestes lleis, John Dalton va poder establir la seva teoria atòmica.
Tres lleis ponderals foren descobertes a finals del segle xviii i una a principis del segle xix. El descobriment el varen fer quatre químics diferents, de diferents indrets (dos francesos, un anglès i un alemany), gràcies a la utilització sistemàtica de la balança en l'anàlisi química quantitativa de la composició dels composts químics i en l'estudi de les reaccions químiques, així com de la clarificació del que s'havia d'entendre per element químic, aportacions fetes pel químic francès Antoine L. Lavoisier.

## La llei de conservació de la massa, de Lavoisier

Enunciada pel químic francès Antoine L. Lavoisier, gràcies a la introducció de la balança de precisió en el laboratori, representa l'inici de la gravimetria. Diu així:
La massa dels productes d'una reacció química és igual a la massa dels reactius de la reacció.
Aquesta llei és vàlida per a transformacions que intercanviïn amb l'exterior quantitats d'energia relativament petites; en les transformacions en què hi ha un intercanvi significatiu d'energia, per exemple en algunes reaccions nuclears, la llei de conservació de la massa no es compleix. Si un sistema material cedeix energia a l'exterior, la seva massa disminueix d'acord amb la teoria de la relativitat d'Einstein (ΔΕ=Δm·c²). Si el sistema material capta energia de l'exterior, la seva massa augmenta d'acord amb la teoria de la relativitat d'Einstein.

## La llei de les proporcions definides, de Proust

Aquesta llei fou descoberta pel químic francès Joseph Louis Proust entre 1794 i 1804. Diu així:
Si dos o més elements es combinen per formar un determinat compost, ho fan en una relació de masses invariable.

## La llei de les proporcions múltiples, de Dalton

Fou descoberta l'any 1803 pel científic anglès John Dalton quan elaborava la seva teoria atòmica basada en les altres lleis ponderals. Diu així:
Les masses d'un mateix element que s'uneix amb una massa fixa d'un altre element per formar en cada cas un compost químic diferent estan en relació de nombres senzills.

## Llei de les proporcions recíproques, de Richter

Aquesta llei es deu al químic alemany Jeremias Benjamin Richter, fundador de l'estequiometria, i diu:
Les masses d'elements diferents que es combinen amb una mateixa massa d'un element donat són les masses relatives d'aquells elements quan es combinen entre si, o bé múltiples o submúltiples d'aquestes masses.

## Referències

* Babor, J.A.; Ibarz, J. Química General Moderna (en castellà). 8a ed.. Barcelona: Marín, 1979. ISBN 84-7102-997-9.
# Leopold Prečan

Leopold Prečan (Holy Tedec, 8 de març de 1866 - Svatý Kopeček, 2 de març de 1947) va ser un teòleg de la República Txeca, 11è arquebisbe d'Olomouc i de Moràvia (1923-1947), ajudant del tron pontifici, ciutadà honorari d'Olomouc.
# Leopold Neumer

Leopold Neumer (8 de febrer de 1919 - 19 de març de 1990) fou un futbolista alemany. Va formar part de l'equip alemany a la Copa del Món de 1938.
# Listvianka (Kurgan)

* Per a altres significats, vegeu «Listvianka».
Listvianka (en rus: Листвянка) és un poble de l'óblast de Kurgan, a Rússia, que en el cens del 2010 tenia 216 habitants. Pertany al districte de Tselínnoie.

## Referències

* ↑ «Обустройство Половинного». Моя Половинка — уголок, куда хочется возвращаться. Arxivat de l'original el 2012-05-05. [Consulta: 3 agost 2010].
# Lokomotiv Kuban

El Lokomotiv Kuban és un club de bàsquet rus de la ciutat de Krasnodar fundat el 1946. La temporada 2019-2020 participa en la VTB United League i l'Eurocup.

## Història

El Lokomotiv va ser fundat el 1946 a la ciutat de Mineralnye Vody i fins al 1994 no va formar part de l'elit del basquetbol rus. El 1999 es va classificar per primera vegada per competir en una competició europea. El 2003 el club es va traslladar de Mineralnye Vody a Rostov-on-Don, ciutat més pròspera econòmicament, i es va canviar el nom per Lokomotiv Rostov. El 2009 es va decidir traslladar l'equip per segona vegada a la ciutat de Krasnodar i el club va canviar de nom adoptant l'actual de Lokomotiv Kuban.

## Pavellons

El Lokomotiv Kuban disputa els seus partits com a local al Basketball Hall Arena, que va ser inaugurat el 2011 i que té capacitat per 7.500 espectadors.

## Referències

* ↑ Club Management
* ↑ First team
* ↑ History Arxivat 2013-04-02 a Wayback Machine.(anglès)
* ↑ Basketball Hall Arena Arxivat 2014-08-21 a Wayback Machine.(anglès)

## Enllaços externs

* Lokomotiv Kuban - Lloc web oficial (anglès)
# Llaguarres

Llaguarres (en castellà, Laguarres) és un antic municipi de la Ribagorça, de parla catalana. S'incorporà a Capella el 1965 (Decret 4338/64, de 24 de desembre), on el predomini lingüístic és l'aragonès.
La zona forestal (rouredes, alzinars, boixars i matollars) ocupa 2.669 hectàrees.

## Economia

La seua agricultura és de secà i regadiu. Hi ha 92 hectàrees de regadiu dedicades a hortalisses i conreus herbacis. Predominen els cereals al secà (l'ordi, el blat i la civada) en el 68%; el 4% de farratge (esparcet i alfals), i el 23% de conreus llenyosos (oliveres, vinya, ametllers, i arbres fruiters). També trobem granges de porcs i 400 caps de bestiar oví.

## Serra del castell de Llaguarres

Aquesta serra forma part d'una de les darreres alineacions dels Prepirineus aragonesos. Va en direcció W-E, des de Graus a la serra de l'Ametllera, des d'on segueix fins al Montsec d'Estall. Al cim hi havia l'important castell de Llaguarres. Es coneix que Ramir I d'Aragó i el bisbe d'Urgell van mantenir al castell una entrevista per tractar la jurisdicció de dues esglésies: una de la Ribagorça, i l'altra del Sobrarb, l'església de Gistau (Chistén).

## Vegeu també

* Mare de Déu del Llano.

## Referències

* 1 2 3 «Llaguarres». Gran Enciclopèdia Catalana. Barcelona: Grup Enciclopèdia Catalana.
* ↑ «Llaguarres». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Enciclopèdia Aragonesa, Laguarres». Arxivat de l'original el 2016-06-07. [Consulta: 7 setembre 2016].

## Bibliografia

* «Llaguarres». Gran Enciclopèdia Catalana. Barcelona: Grup Enciclopèdia Catalana.
# Llagut

* No s'ha de confondre amb Llaüt.
Un llaüt o llagut és una barca de fusta, sovint amb aparell de vela llatina, però no obligatòriament. En l'actualitat moltes d'aquestes barques han estat motoritzades. Els llaüts sovint són propulsats amb rems.
Al mar, s'hi anava amb tripulacions de cinc, set o nou homes, en llaguts oberts o cobertats, de menys de deu metres d'eslora, que aparellaven la vela llatina, per aprofitar el vent i la força dels rems per anar a calador o fugir de la maltempsada.
Els llaguts eren construïts i reparats per mestres d'aixa i calafats. Al llarg del litoral hi havia petites drassanes a les platges on treballaven mestres d'aixa per construir tota mena de bastiments, d'una manera molt artesana i pròpia, resultat d'uns sabers i unes pràctiques transmeses de pares a fills.
Es feien barques sòlides i molt marineres, sense plànols, amb una experiència acumulada que dotava l'ofici d'un estil recognoscible.
Cap als anys vuitanta del segle xx, els polièsters i la construcció estandarditzada van començar a substituir la fusta com a matèria principal, canvis paral·lels a tota l'activitat marítima, resultats de noves necessitats i d'adaptacions a les noves tècniques.
Actualment, el club més gran de la Costa brava és el Club Rem Pescadors de Lloret de mar amb més de 100 vogadors/res i 10 tripulacions diferents.

## Clubs de regates

* Catalunya:
** Club de Rem Arenys
** Club de Rem Badalona
** Club Nàutic Bétulo
** Club de Rem Mataró
** Club de Rem Colera
** Club rem pescadors
** Club de Rem Santa Cristina
** Vent d'Estrop (Cambrils)
** Club Nàutic Flix
** Club de Rem Hotelers
** Club Nàutic Móra d'Ebre
** Club Nàutic Badalona
** Club de Rem Cambrils
** Club Nàutic el Balís
* València:
** Club Náutico Campello
** Real Club Náutico de Gandía
** Regatas de Alicante
** Club de Remo Torrevieja
** Universidad Politécnica de Valencia
* Andalusia:
** Club Marítimo Linense
** Real Club Mediterráneo (Málaga)
** Club de Remo Torremolinos

## Vegeu també

* Gussi
* Llagut Santa Espina
* Temporada d'estiu 2022 Club Rem pescadors

## Referències

* ↑ Antonio Sañez Reguart. Diccionario histórico de los artes de la pesca nacional. Impr. de la viuda de Don J. Ibarra, 1792, p. 296– [Consulta: 26 setembre 2010].
* 1 2 «La marineria i la pesca». Culturcat (Generalitat de Catalunya). Arxivat de l'original el 2013-05-21. [Consulta: 2 octubre 2012].

## Enllaços externs

* Vocabulari il·lustrat de l'aparell del llaüt a Eivissa
Viccionari
# Llista d'integrals de funcions exponencials

Tot seguit es presenta una llista de primitives de funcions exponencials. Per consultar una llista completa de primitives de tota mena de funcions adreceu-vos a taula d'integrals
    $\int e^{cx}\;\mathrm {d} x={\frac {1}{c}}e^{cx}$
    $\int a^{cx}\;\mathrm {d} x={\frac {1}{c\cdot \ln a}}a^{cx}$ per $a>0,\ a\neq 1$
    $\int xe^{cx}\;\mathrm {d} x={\frac {e^{cx}}{c^{2}}}(cx-1)$
    $\int x^{2}e^{cx}\;\mathrm {d} x=e^{cx}\left({\frac {x^{2}}{c}}-{\frac {2x}{c^{2}}}+{\frac {2}{c^{3}}}\right)$
    $\int x^{n}e^{cx}\;\mathrm {d} x={\frac {1}{c}}x^{n}e^{cx}-{\frac {n}{c}}\int x^{n-1}e^{cx}\mathrm {d} x$
    $\int {\frac {e^{cx}}{x}}\;\mathrm {d} x=\ln |x|+\sum _{n=1}^{\infty }{\frac {(cx)^{n}}{n\cdot n!}}$
    $\int {\frac {e^{cx}}{x^{n}}}\;\mathrm {d} x={\frac {1}{n-1}}\left(-{\frac {e^{cx}}{x^{n-1}}}+c\int {\frac {e^{cx}}{x^{n-1}}}\,\mathrm {d} x\right)\qquad {\mbox{(per }}n\neq 1{\mbox}}$
    $\int e^{cx}\ln x\;\mathrm {d} x={\frac {1}{c}}e^{cx}\ln |x|-\operatorname {Ei} \,(cx)$
    $\int e^{cx}\sin bx\;\mathrm {d} x={\frac {e^{cx}}{c^{2}+b^{2}}}(c\sin bx-b\cos bx)$
    $\int e^{cx}\cos bx\;\mathrm {d} x={\frac {e^{cx}}{c^{2}+b^{2}}}(c\cos bx+b\sin bx)$
    $\int e^{cx}\sin ^{n}x\;\mathrm {d} x={\frac {e^{cx}\sin ^{n-1}x}{c^{2}+n^{2}}}(c\sin x-n\cos x)+{\frac {n(n-1)}{c^{2}+n^{2}}}\int e^{cx}\sin ^{n-2}x\;\mathrm {d} x$
    $\int e^{cx}\cos ^{n}x\;\mathrm {d} x={\frac {e^{cx}\cos ^{n-1}x}{c^{2}+n^{2}}}(c\cos x+n\sin x)+{\frac {n(n-1)}{c^{2}+n^{2}}}\int e^{cx}\cos ^{n-2}x\;\mathrm {d} x$
    $\int xe^{cx^{2}}\;\mathrm {d} x={\frac {1}{2c}}\;e^{cx^{2}}$
    $\int e^{-cx^{2}}\;\mathrm {d} x={\sqrt {\frac {\pi }{4c}}}{\mbox{erf}}({\sqrt {c}}x)$ (${\mbox{erf}}$ és la funció error)
    $\int xe^{-cx^{2}}\;\mathrm {d} x=-{\frac {1}{2c}}e^{-cx^{2}}$
    $\int {1 \over \sigma {\sqrt {2\pi }}}\,e^{-{(x-\mu )^{2}/2\sigma ^{2}}}\;\mathrm {d} x={\frac {1}{2}}(1+{\mbox{erf}}\,{\frac {x-\mu }{\sigma {\sqrt {2}}}})$
    $\int e^{x^{2}}\,\mathrm {d} x=e^{x^{2}}\left(\sum _{j=0}^{n-1}c_{2j}\,{\frac {1}{x^{2j+1}}}\right)+(2n-1)c_{2n-2}\int {\frac {e^{x^{2}}}{x^{2n}}}\;\mathrm {d} x\quad {\mbox{valid per }}n>0,$
       on $c_{2j}={\frac {1\cdot 3\cdot 5\cdots (2j-1)}{2^{j+1}}}={\frac {(2j)\,!}{j!\,2^{2j+1}}}\ .$